123. löggjafarþing 1998–99.

Þskj. 651 — 382. mál.

Fyrirspurn

til landbúnaðarráðherra um markaðssetningu íslenska hestsins.

Frá Gísla S. Einarssyni.

1.	Hvernig hefur verið staðið að markaðssetningu íslenska hestsins í Norður-Ameríku, Englandi, Frakklandi, Belgíu, Hollandi, Þýskalandi, Danmörku, Noregi, Svíþjóð, Nýja- Sjálandi, Færeyjum og á Grænlandi?

2.	Hvenær hófst markaðsstarf í hverju þessara landa fyrir sig og hverjir hafa unnið að markaðssetningunni?

3.	Hvaða áform eru um markaðsstarf í áðurnefndum löndum?

4.	Hversu mörg íslensk hross hafa verið seld til hvers þessara landa?

5.	Hver er markaðshlutdeild íslenskra hesta sem ræktaðir eru í framangreindum löndum samanborið við hesta sem seldir eru héðan?

6.	Hverjir hafa sótt um stuðning til markaðssetningar hesta í þessum löndum sl. 10 ár? Hverjir hafa fengið stuðning?

7.	Er áformað að styrkja útflutning og markaðsstöðu íslenskra hrossa í þessum löndum? Ef svo er, á hvern hátt?

Skriflegt svar óskast.